
ŪKINIŲ, SANTECHNIKOS, STATYBINIŲ IR ELEKTROS PREKIŲ
VIEŠOJO PIRKIMO–PARDAVIMO SUTARTIS
Nr.
Šiauliai
Šiaulių apskrities vyriausiasis policijos komisariatas (toliau – Pirkėjas), atstovaujamas viršininko Mariaus Jablonsko, veikiančio pagal įstaigos nuostatus, 
ir 
______________(toliau – Tiekėjas), atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo), (jei tai tiekėjų grupė – atitinkami duomenys apie kiekvieną partnerį) 
toliau kartu vadinami Šalimis, o kiekvienas atskirai – Šalimi, vadovaudamiesi Centrinės viešųjų pirkimų informacinės sistemos (toliau - CVP IS) pirkimo ID          pagrindu, skelbiamos apklausos būdu atlikto viešojo Ūkinių, santechnikos, statybinių ir elektros prekių pirkimo sąlygomis, 
sudarė šią prekių viešojo pirkimo–pardavimo sutartį (toliau – Sutartis) .
I. SUTARTIES DALYKAS
1.1. Sutarties dalykas yra ūkinių, santechnikos, statybinių ir elektros prekių pirkimas (toliau Sutarties tekste – Prekės). Prekes Pirkėjas iš Šiauliuose esančios fizinės parduotuvės įsirenka ir pasiima pats savo transportu.
1.2. Prekių BVPŽ kodai:
44100000-1 (Statybinės medžiagos ir panašūs gaminiai);
18100000-0 Profesiniai drabužiai, specialūs darbo drabužiai ir jų priedai;
18400000-3 Specialūs drabužiai ir jų priedai; 
19600000-2 Odos, tekstilės, gumos ir plastiko atliekos;
24900000-3 Įvairūs ir labai kokybiški chemijos produktai;
31400000-0 Akumuliatoriai, galvaniniai elementai ir baterijos;
31500000-1 Apšvietimo įrenginiai ir elektros šviestuvai;
31600000-2 Elektros įrenginiai ir aparatai;
33700000-7 Asmens higienos gaminiai;
39220000-0 Virtuvės įrenginiai, namų apyvokos ir pagaminto valgio tiekimo reikmenys;
39500000-7 Tekstilės dirbiniai;
39800000-0 Valikliai ir poliravimo priemonės;
42996400-8 Maišytuvai;
44200000-2 Konstrukcijų gaminiai;
44300000-3 Kebeliai, viela ir su jais susiję produktai;
44400000-4 Įvairūs surenkamieji ir susiję gaminiai;
44500000-5 Įrankiai, spynos, raktai, vyriai, tvirtinimo detalės, grandinės ir spyruoklės;
44800000-8 Dažai, lakas ir mastika;
44900000-9 Statybai skirtas akmuo, klintys, gipsas ir kreida
1.3. Parduotuvės adresas (Šiaulių mieste)– 
1.4. Perkamos preliminarios Prekės yra nurodytos Sutarties 1 priede „Techninė specifikacija“.
1.5. Sutarties vykdymo trukmė – 36 mėnesiai nuo Sutarties įsigaliojimo dienos.
II. SUTARTIES KAINODAROS TAISYKLĖS IR MOKĖJIMO SĄLYGOS
2.1. Šiai Sutarčiai taikoma kintamo įkainio kainodara, kurią sudaro Tiekėjo viešai prekybos vietoje skelbiama prekių mažmeninė kaina (prekės kaina lentynoje įsigijimo momentu) atimant Tiekėjo pasiūlyme nurodytą prekių grupės nuolaidą:   

	Prekių grupė
	Taikoma nuolaida procentais

	Statybinės prekės     
	

	Santechnikos  prekės
	

	Ūkinės prekės
	

	Elektros prekės
	


2.2. Tiekėjo konkrečioje parduotuvėje prekėms taikomos specialios kainos ar nuolaidos turi galioti ir Pirkėjui, jeigu jos naudingesnės nei pagal sutartį taikoma nuolaida. Pagal sutartį taikomos ir specialios nuolaidos nesumuojamos.

2.3 Maksimali sutarties vertė – 80 000,00 (aštuoniasdešimt tūkstančių) su pridėtinės vertės mokesčiu (toliau – PVM), 66 115,70 (šešiasdešimt šeši tūkstančiai šimtas penkiolika eurų 70 ct) Eur be PVM. Pirkėjas sutarties galiojimo laikotarpiu užsakys Prekes pagal poreikį, neviršydamas maksimalios sutarties vertės.

2.4. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Pirkėjas pats turi sumokėti PVM į valstybės biudžetą už pirktas Prekes (įsigytą pirkimo objektą), į pasiūlymo kainą įskaitytas PVM sudarant šią Sutartį išskaičiuojamas.
2.5. Į Prekių kainą yra įskaičiuotos visos Prekių kainos sudedamosios dalys, visos Tiekėjo patiriamos išlaidos ir mokesčiai. Jokios papildomos Tiekėjo išlaidos nebus apmokamos ar kompensuojamos.
2.6. Mokėjimai atliekami eurais tokia tvarka:
2.6.1. Su Tiekėju už kokybiškas Prekes bus atsiskaitoma ne vėliau kaip per 30 (trisdešimt) kalendorinių dienų nuo sąskaitos faktūros pateikimo dienos.
2.6.2. Prekių priėmimo – perdavimo tvarka aprašyta šios Sutarties III skyriuje.
2.6.3. Sutarties vykdymo metu, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis. Sąskaita faktūra turi būti pateikiama be trūkumų (pastabų) (t. y., kai pašalinti visi trūkumai ar pastabos, nurodytos ankstesnėse PVM sąskaitose faktūrose jei tokių buvo).
2.6.4. Pirkėjas už Prekes Tiekėjui atsiskaito mokėjimo pavedimu į Tiekėjo nurodytą banko sąskaitą.
2.7. Pirkėjas numato tiesioginio atsiskaitymo su subtiekėjais galimybę, vadovaudamasis šiame papunktyje nustatyta tvarka. Subtiekėjas, norėdamas pasinaudoti tokia galimybe, raštu per 3 darbo dienas pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė Pirkėjo, Tiekėjo ir jo subtiekėjo sutartis, kurioje aprašoma tiesioginio atsiskaitymo su subtiekėju tvarka, numatoma teisė Tiekėjui prieštarauti nepagrįstiems mokėjimams subtiekėjui.
III. PREKIŲ PRIĖMIMAS – PERDAVIMAS
3.1. Prekių perdavimo–priėmimo aktas nereikalaujamas. PVM sąskaita faktūra atitinka Prekių perdavimo–priėmimo aktą. Prekių kiekis patvirtinamas ir Prekių perdavimas ir priėmimas įforminamas informacinės sistemos SABIS priemonėmis, Pirkėjui patvirtinant Tiekėjo pateiktą PVM sąskaitą faktūrą,  kurioje nurodytas konkretus Prekių sąrašas ir kiekis.

IV. PIRKIMO SUTARTIES ŠALIŲ TEISĖS IR PAREIGOS
4.1. Tiekėjas įsipareigoja:
4.1.1. turėti fizinėje parduotuvėje ir teikti prekes, kurios atitinka Lietuvos Respublikos aplinkos ministro įsakymu patvirtintus minimalius aplinkos apsaugos kriterijus, galiojančius Sutarties pasirašymo dieną. Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Prekių tiekimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
4.1.2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui įvykdyti įsipareigojimus Sutartyje nustatytais terminais arba gali turėti įtakos tiekiamų Prekių apimčiai ir (ar) kokybei;
4.1.3. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas (jei tai numatyta Sutarties 1 priede);
4.1.4. prisiimti Prekių žuvimo ar sugadinimo riziką iki Prekių perdavimo–priėmimo (be trūkumų) momento;
4.1.5. perleisti Pirkėjui nuosavybės teises į Prekes po Prekių perdavimo–priėmimo (be trūkumų).
4.1.6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
4.1.7. nenaudoti Pirkėjo Prekių ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
4.1.8. Pirkėjui raštu paprašius, grąžinti visus iš Pirkėjo gautus Sutarčiai vykdyti reikalingus dokumentus;
4.1.9. vykdant Sutartį, pridėtinės vertės mokesčio sąskaitas faktūras, sąskaitas faktūras, kreditinius ir debetinius dokumentus bei avansines sąskaitas (jei sutartyje  numatyti avansiniai mokėjimai) teikti naudojantis informacinės sistemos SABIS priemonėmis. Jei informacinės sistemos SABIS funkcinės galimybės nepakankamos ar laikinai neužtikrinamos, Tiekėjas gali pateikti reikalingą informaciją raštu.
4.1.10. rūpestingai tvarkyti sąskaitas, įrašus ir kvitus, susijusius su Pirkėjo vykdomais mokėjimais pagal šią Sutartį. Pirkėjo prašymu Tiekėjas pateikia Pirkėjui ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Tiekėjas pateikia visus paaiškinimus, susijusius su išlaidomis, kurias Pirkėjas prašo paaiškinti;
4.1.11. taikyti aplinkosauginius reikalavimus:
4.1.11.1 Vadovaujantis LR aplinkos ministro įsakymu patvirtintu Aplinkos apsaugos kriterijų taikymo, vykdant viešuosius pirkimus, tvarkos aprašu, Prekės turi atitikti minimalius aplinkos apsaugos kriterijus, nustatytus atitinkamoms produktų grupėms. Kiekviena prekių grupė turi atitikti minimalius apsaugos aplinkos kriterijus:
1. Elektros prekės ir įranga turi atitikti Europos Komisijos ekologinio projektavimo (Ecodesign) reglamentus ir patekti į vieną iš dviejų aukščiausių konkrečiai prekių grupei nustatytų energijos vartojimo efektyvumo klasių.
2. Santechnikos prekės turi užtikrinti vandens taupymą, maišytuvų vandens srautas negali viršyti 6 l/min.
3. Statybinės medžiagos (dažai, lakai) turi atitikti ribojamo lakiųjų organinių junginių (LOJ / VOC) kiekio reikalavimus.
4. Prekės turi būti tvirtos, ilgaamžės, funkcionalios, jos ir jų sudedamosios dalys tinkamos naudoti daug kartų ir (ar) lengvai pataisomos ir (ar) pakeičiamos. Prekių pakuotės turi būti pagamintos iš lengvai perdirbamų medžiagų (popieriaus, kartono, plastiko), pakuotėje draudžiama naudoti PVC. 

4.1.11.2. Tiekėjas privalo įrodyti prekių atitiktį 1-4  punktuose nurodytiems reikalavimams, kartu su prekėmis (arba: ne vėliau kaip prieš 5 (penkias) darbo dienas nuo Pirkėjo paprašymo) pateikdamas Pirkėjui šių dokumentų kopijas: (oficialias gamintojo atitikties deklaracijas (CE) arba techninių specifikacijų aprašymus, kuriuose aiškiai nurodytos prekių savybės (energinė klasė, LOJ kiekis, vandens srautas ir pan.), gamintojo išduotus prekių pasus arba saugos duomenų lapus (cheminių medžiagų, dažų atveju), [Jei taikoma] I tipo ekologinio ženklo (pvz., EU Ecolabel, Nordic Swan, Blue Angel) arba miškų sertifikavimo (FSC, PEFC – medienos gaminiams) sertifikatų kopijas, jeigu prekė yra jais paženklinta.
4.1.12. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
4.2. Tiekėjas turi teisę:
4.2.1. gauti Prekių kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;
4.2.2. jei Pirkėjas naudojasi Sutarties 2.7 papunktyje įtvirtinta tiesioginio atsiskaitymo su subtiekėjais galimybe, Tiekėjas turi teisę prieštarauti nepagrįstiems mokėjimams subtiekėjams;
4.2.3. Tiekėjas turi ir kitas šios Sutarties ir Lietuvos Respublikos galiojančių teisės aktų numatytas teises.
4.3. Pirkėjas įsipareigoja:
4.3.1. priimti iš Tiekėjo tinkamas ir kokybiškas Prekes ir laiku už jas atsiskaityti šioje Sutartyje nustatyta tvarka;
4.3.2. nedelsiant pranešti Tiekėjui apie Sutarties sąlygų pažeidimą, kai tik toks pažeidimas yra nustatomas;
4.3.3. patikrinti pašalinimo pagrindų nebuvimą ir atitikimą kvalifikacijos reikalavimams (jei tokie buvo keliami) šioje Sutartyje nustatyta tvarka keičiamų arba naujai pasitelkiamų subtiekėjų;
4.4. Pirkėjas turi teisę:
4.4.1. reikalauti, jog Prekės atitiktų joms keliamus reikalavimus, taip pat žodžiu/ raštu nurodyti Tiekėjui jeigu yra Prekių trūkumus ar neatitikimus; reikalauti, kad jie būtų pašalinti per protingą terminą;
4.4.2. Pirkėjas turi visas šios Sutarties bei Lietuvos Respublikos galiojančių teisės aktų numatytas teises.
V. SUTARTIES ĮVYKDYMO UŽTIKRINIMAS
5.1. Sutarties tinkamas įvykdymas yra užtikrintas netesybomis:
5.1.1. Tiekėjui iš esmės pažeidus Sutartį ir dėl to ją nutraukus - 10 proc. bauda nuo Sutarties kainos be PVM;
5.1.2. Tiekėjui iš esmės pažeidus Sutartį - 5 proc. bauda nuo Sutarties dalyko sudėtinės dalies kainos be PVM;
5.1.3. Tiekėjui pažeidus Sutartį, kai toks pažeidimas nėra pripažįstamas esminiu – 1 proc. bauda nuo Sutarties dalyko sudėtinės dalies kainos be PVM.
5.2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Tiekėjo dėl jo kaltės pažeidus Sutartį ir (ar) ją nutraukus. Tiekėjas, teikdamas pasiūlymą pirkimui ir vykdydamas Sutartį, atsako ir už dėl trečiųjų asmenų atsiradusius šios Sutarties pažeidimus.
5.3. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti Sutarties 5.1.1. - 5.1.3. papunkčiuose numatyto dydžio baudas. Prieš pateikdamas reikalavimą sumokėti baudą, Pirkėjas įspėja apie tai Tiekėją, nurodydamas, dėl kokių sutartinių įsipareigojimų nevykdymo arba netinkamo vykdymo pateikia šį reikalavimą bei nurodo protingą terminą trūkumams pašalinti. 
5.4. Jei reikalavimas pateikiamas dėl Sutarties dalyko sudėtinės dalies, jame nurodoma konkreti Sutarties dalyko sudėtinė dalis pagal techninėje specifikacijoje (Sutarties 1 priedas) arba Tiekėjo Pasiūlyme (Sutarties 2 priedas) pateiktą Prekių detalizavimą.
5.5. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Kiekviena iš Šalių turi teisę gauti iš kitos Šalies tiesioginių nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, Tiekėjas privalo kompensuoti Pirkėjo patirtus tiesioginius nuostolius, kurių nepadengia Sutarties įvykdymo užtikrinimas.
VI. KONFIDENCIALUMO ĮSIPAREIGOJIMAI, DUOMENŲ APSAUGA
6.1. Pirkėjas Tiekėjo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį tiekėjų konkurencijai, skelbia viešai.
6.2. Konfidencialumo įsipareigojimai Sutarties Šalims nustatomi vadovaujantis Lietuvos Respublikos viešųjų pirkimų įstatymo 20 straipsniu.
6.3. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos ir kitų teisės aktų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardyti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
VII. SUBTIEKĖJŲ IR (ARBA) SPECIALISTO KEITIMO PAGRINDAI IR TVARKA
7.1. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
7.2. Tiekėjas gali keisti Sutarties nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo rašytinį sutikimą. Subtiekėjas gali būti keičiamas tik šiais atvejais:
7.2.1. kai subtiekėjas bankrutuoja, yra likviduojamas ar susidaro analogiška situacija;
7.2.2. kai subtiekėjas dėl objektyvių priežasčių (nutrūkus teisiniams santykiams su  tiekėju, subtiekėjui  atsisakius teikti Prekes, išėjus atostogų, susirgus, susižeidus, mirus ir pan.) nebegali suteikti visų ar dalies Sutartyje nurodytų Prekių.
7.3. Tiekėjas Sutarties vykdymo metu gali inicijuoti subtiekėjo, pakeitimą, prieš tai raštu informavus Pirkėją nurodydamas tokio keitimo motyvus.
7.4. Jei subtiekėjui pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitiktį pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Tiekėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju.
7.5. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.
7.6. Pirkėjui sutikus su subtiekėjo pakeitimu, Pirkėjas kartu su Tiekėju raštu sudaro susitarimą dėl subtiekėjo pakeitimo, šį susitarimą pasirašo Šalys. Susitarimas yra neatskiriama Sutarties dalis.
7.7. Subtiekėjo keitimo tvarkos, numatytos Sutarties 7.6 papunktyje, pažeidimas laikomas esminiu Sutarties pažeidimu.
VIII. ŠALIŲ ATSAKOMYBĖ
8.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
8.2. Pirkėjas, uždelsęs atsiskaityti su Tiekėju Sutartyje nustatytais terminais, įsipareigoja, Tiekėjui pareikalavus, sumokėti Tiekėjui 0,02 proc. nuo neapmokėtos sąskaitos dydžio be PVM delspinigius už kiekvieną uždelstą dieną.
8.3. Jei Tiekėjas vėluoja vykdyti savo įsipareigojimus šioje Sutartyje ir jos prieduose nustatytais terminais, Pirkėjas be oficialaus įspėjimo ir nesumažindamas kitų savo teisių gynimo būdų  pradeda skaičiuoti 0,02 proc. dydžio delspinigius nuo Tiekėjo laiku neįvykdytų įsipareigojimų dalies be PVM už kiekvieną termino praleidimo dieną.
8.4. Tiekėjui pažeidus Sutartį, Pirkėjas, prieš tai raštu įspėjęs Tiekėją:
8.4.1. išskaičiuoja delspinigių sumą iš Tiekėjui mokėtinų sumų (arba);
8.4.2. reikalauja sumokėti baudą ir (arba);
8.4.3. nutraukia Sutartį.
8.5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
IX. NENUGALIMOS JĖGOS APLINKYBĖS (FORCE MAJEURE)
9.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar iš dalies neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui.
9.2. Nenugalimos jėgos aplinkybėmis laikomos aplinkybės, nurodytos LR civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, neįvykdymą iš dalies arba netinkamą įvykdymą, o įsipareigojimų vykdymo terminas pratęsiamas.
9.3. Šalis, prašanti ją atleisti nuo atsakomybės, apie nenugalimos jėgos aplinkybes privalo raštu pranešti kitai Šaliai nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
9.4. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
X. SUTARTIES PAKEITIMAI, PERŽIŪROS SĄLYGOS, PASIRINKIMO GALIMYBĖS
10.1. Sutarties sąlygos Sutarties galiojimo laikotarpiu gali būti keičiamos Viešųjų pirkimų įstatymo 89 straipsnyje nustatyta tvarka.
10.2. Sudarytos Sutarties Šalis gali būti pakeista Viešųjų pirkimų įstatymo 89 straipsnio 1 dalies 4 punkte numatytais atvejais.
10.3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 kalendorinių dienų ir kitai Šaliai pateikti motyvuotą raštišką atsakymą.
10.4. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
XI. SUTARTIES VYKDYMO SUSTABDYMAS
11.1. Esant svarbioms aplinkybėms, nepriklausančiomis nuo Tiekėjo valios, dėl kurių Tiekėjas negali vykdyti savo sutartinių įsipareigojimų ir (arba) esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Pirkėjui būtinas papildomas laikas atlikti papildomą pirkimą; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas), Pirkėjas turi teisę sustabdyti Prekių ar kurios nors jų dalies, kuri negali būti vykdoma.
11.2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytų Prekių tiekimas atnaujinamas.
11.3. Jei Prekių teikimas dėl priežasčių, nepriklausančių nuo Tiekėjo buvo sustabdytas  laikotarpiui, ne trumpesniam nei 60 (šešiasdešimt) kalendorinių dienų, praėjus 60 (šešiasdešimt) kalendorinių dienų Tiekėjas gali rašytiniu pranešimu Pirkėjo pareikalauti atnaujinti Prekių tiekimą per 14 (keturiolika) dienų arba nutraukti Sutartį.
11.4. Tais atvejais, kai sutarties vykdymas sustabdomas likus iki sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki sutartinių įsipareigojimų įvykdymo pabaigos.
11.5. Tais atvejais, kai sutarties vykdymas sustabdomas likus iki sutarties termino pabaigos daugiau laiko, nei galimas sustabdymo terminas, Prekių ar jų dalies suteikimo terminas pratęsimas tokiam laikotarpiui, kuriam jis buvo sustabdytas.
11.6. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).
XII. SUTARTIES PAŽEIDIMAS
12.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
12.2. Vienai Sutarties Šaliai pažeidus Sutartį, nukentėjusioji Šalis turi teisę:
12.2.1. reikalauti kitos Šalies vykdyti sutartinius įsipareigojimus;
12.2.2. reikalauti atlyginti nuostolius;
12.2.3. reikalauti sumokėti Sutarties 8.2 ar 8.3 punktuose nustatytus delspinigius;
12.2.4. reikalauti sumokėti Sutarties V skyriuje nustatytą baudą;
12.2.5. reikalauti sumažinti kainą, neįvykdyta ar netinkamai įvykdyta Prekių verte;
12.2.6. nutraukti Sutartį;
12.2.7. taikyti kitus Lietuvos Respublikos teisės aktų nustatytus teisių gynimo būdus.
12.3. Tiekėjas negali perleisti visų ar dalies savo įsipareigojimų pagal šią Sutartį be išankstinio raštiško Pirkėjo sutikimo.
12.4. Tiekėjas turi nedelsdamas pranešti Pirkėjui apie bet kokius esminius Tiekėjo planuojamus teisinio statuso pasikeitimus, patvirtindamas, kad prielaidos, būtinos Sutarčiai vykdyti, nenustojo galioti.
XIII. SUTARTIES GALIOJIMAS IR NUTRAUKIMAS
13.1.Sutartis įsigalioja nuo 2026 m. rugsėjo 21 d. ir galioja iki visiško Šalių įsipareigojimų įvykdymo (kol bus pasiekta sutarties kaina, tačiau ne ilgiau kaip 37 mėnesiai, įskaitant  apmokėjimo terminą). 
13.2. Sutartis gali būti nutraukiama:
13.2.1. Viešųjų pirkimų įstatymo 90 straipsnyje numatytais atvejais;
13.2.2.  raštišku Šalių susitarimu.
13.3. Pirkėjas, įspėjęs Tiekėją prieš 14 (keturiolika) kalendorinių dienų, gali vienašališkai nutraukti Sutartį šiais atvejais:
13.3.1. kai Tiekėjas nevykdo savo sutartinių įsipareigojimų;
13.3.2. kai Tiekėjas parduoda netinkamos kokybės Prekes ir per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;
13.3.3. kai Tiekėjas perleidžia Sutartį be Pirkėjo žinios;
13.3.4. kai Tiekėjas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
13.3.5. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam sutarties įvykdymui, išskyrus atvejus, kai dėl šių pasikeitimų keičiama Sutartis;
13.3.6. kai Pirkėjas šios Sutarties vykdymui negauna finansavimo;
13.3.7. kai Prekės tampa nebereikalingos.
13.4. Tiekėjas, prieš 14 (keturiolika) kalendorinių dienų įspėjęs Pirkėją, gali vienašališkai nutraukti Sutartį, jei: Pirkėjas dėl savo kaltės nevykdo savo sutartinių įsipareigojimų.
13.5. Jei Sutartis nutraukiama ne dėl Tiekėjo kaltės, nutraukimo atveju Pirkėjas sumoka Tiekėjui pirktų Prekių vertę iki Sutarties nutraukimo. Tiekėjas neturi teisės į kokios nors patirtos žalos kompensaciją.
13.6. Pirkėjas po Sutarties nutraukimo turi kiek galima greičiau patvirtinti pirktų Prekių vertę. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
13.7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
13.8. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos  išskaičiuojami juos iš Tiekėjui mokėtinų sumų arba išieškomi teisės aktų nustatyta tvarka. Taip pat Pirkėjas įgyja teisę pasinaudoti sutarties įvykdymo užtikrinimu, numatytu Sutarties V skyriuje.
XIV. GINČŲ NAGRINĖJIMO TVARKA
14.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos  teisę.
14.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos  teisme pagal Pirkėjo buveinės vietą. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.
XV. ASMENYS, ATSAKINGI UŽ SUTARTIES VYKDYMĄ, IR KITOS BAIGIAMOSIOS NUOSTATOS
15.1. Asmenys, atsakingi už Sutarties vykdymą:
15.1.1. Pirkėjo atstovai:   , jo nesant – jo funkcijas atliekantis darbuotojas.
15.1.2. Tiekėjo atstovai:  , jo nesant – jo funkcijas atliekantis darbuotojas. 
15.2. Asmuo, atsakingas už Sutarties ir pakeitimų paskelbimą Centrinėje viešųjų pirkimų informacinėje sistemoje –.
15.3. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip per 5 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
15.4. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
15.5. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
15.6. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. Elektroninės sutarties sudarymo atveju, Sutartis sudaryta lietuvių kalba ir pasirašyta saugiais Šalių kvalifikuotais elektroniniais parašais.
15.7. Sutarties priedai yra sudėtinės ir neatskiriamos šios Sutarties dalys.
15.7.1. Sutarties 1 priedas – Techninė specifikacija;
15.7.2. Sutarties 2 priedas – Tiekėjo Pasiūlymas.

